29.6.2023
DA
Den Europæiske Unions Tidende
C 228/107
— regelmæssigt at overføre emissionsværdier til servere for at lette markedsovervågningsaktiviteter, overensstemmelses­ kontrol efter ibrugtagning og teknisk kontrol.
Et sådant system kan givetvis bidrage til at forenkle overvågningsprocesserne, men udviklingen heraf forudsætter en hurtig udarbejdelse af tekniske forskrifter, som vil gøre det muligt at specificere, hvilke anordninger der vil være behov for (sensorer, software osv.).
Denne udvikling alene kan få store konsekvenser for brugerne og kræver, at der går en periode på tre år efter offentliggørelsen af den tekniske forskrift, til systemet kan tages i brug. 5.4.
For lette køretøjer kan de grænseværdier, som Kommissionen har foreslået, forekomme uambitiøse, da de i princippet svarer til en harmonisering på grundlag af den laveste værdi, der fastsættes i Euro 6-normerne for benzin- og dieselmotorer.
Det er imidlertid vigtigt at bemærke, at: — i bilagene til forslaget til forordning lægges der op til en ændring af de betingelser, der på nuværende tidspunkt sikrer, at prøvning på vej er repræsentativ ved normal brug af køretøjet, hvilket forpligter producenterne til at tilpasse størrelsen af efterbehandlingssystemerne — en harmonisering af grænseværdierne på grundlag af bedste værdi fører til øgede begrænsninger for benzinmotorer (CO-grænsen sænkes med 50 % for benzindrevne personbiler) og dieselmotorer (NOx-grænsen sænkes med 40 % for tunge dieselkøretøjer) — i modsætning til Euro 6-forordningen er det hensigten at anvende en nultolerancepolitik i Euro 7-forordningen, der vil have faktisk kørsel som grundlag. 5.5.
Da mikroplast fra dæk er en af de største kilder til havforurening, og da der endnu ikke er fastsat nogen grænse i mangel af en FN-procedure, haster det med at udvikle en sådan procedure hurtigst muligt. 5.6.
Udvalget sætter spørgsmålstegn ved behovet for at indføre ammoniakemissionsnormer for biler.
Da trans­ portsektoren tegner sig for mindre end 1 % af de europæiske ammoniakemissioner, synes omkostningerne ved denne foranstaltning ikke at stå i et rimeligt forhold til fordelene.
Udvalget sætter også spørgsmålstegn ved, om det er hensigtsmæssigt at pålægge køretøjer et system til begrænsning af emissioner, der skyldes fordampning ved påfyldning af brændstof, når EU allerede har indført en sugeanordning for brændstofpumper. 5.7.
For så vidt angår tunge køretøjer, er de grænseværdier, som Kommissionen foreslår, en afvigelse fra værdierne i Euro 6-forordningen, der har reduktionsmål på 80 % for NOx og partikler og på op til 95 % for CO.
Når det gælder tærskelværdiernes indvirkning på drivhuseffekten, foreslår Kommissionen desuden, at tærskelværdierne for hhv.
CH4 (methan) og N2O (dinitrogenoxid) fastsættes separat, og at sidstnævnte fastsættes på et særligt lavt niveau.
Disse ændringer vil naturligvis kræve betydelige investeringer, som der skal tages højde for i de kommende drøftelser om tunge køretøjers CO2-forløb (1).
Bruxelles, den 27. april 2023.
Oliver RÖPKE Formand for Det Europæiske Økonomiske og Sociale Udvalg
(1)
COM(2023) 88 final.